
Στο ξεκίνημα της φοιτητικής σου ζωής 
παντού γύρω σου θα ακούς για τα υπέ¬ 
ροχα φοιτητικά χρόνια και τη γεμάτη 
ανεμελιά θητεία σου μέσα στα φυτώρια 
της ακαδημαϊκής γνώσης. Το πανεπι¬ 
στήμιο άνοιξε τις αγκάλες του για να σε 
υποδεχτεί μετά τους κόπους των τελευ¬ 
ταίων λυκειακών σου χρόνων. Αξέχα¬ 
στα μαθητικά χρόνια και φοιτητική ζωή 
Ηετε I εοιηε... 

Κατά τη διάρκεια των φοιτητικών σου 
σπουδών, όμως, θα αντιληφθείς πολ- 
λάκις ότι δεν είναι όλα ρόδινα και ξέ¬ 
γνοιαστα όπως άκουγες δεξιά και 
αριστερά. Την περίοδο της εξεταστικής 
τα κεφάλια «μπαίνουν μέσα» και το διά¬ 
βασμα αρχίζει. Για ένα μήνα καλείσαι 
να αποθηκεύσεις απόψεις και αναλύ¬ 
σεις που ανάθεμα και αν θα σου χρει¬ 
αστούν ποτέ. Να διαβάζεις αδιάφορα 
συγγράμματα καθηγητών που αν δεν 
τα έδιναν ως εξεταστική ύλη ανάθεμα 
κι αν τα αγόραζε άνθρωπος, Και όχι 
μόνο αυτό. Καλείσαι και να τις αναπα¬ 
ράγεις γραπτώς γιατί για κάποιους κα¬ 
θηγητές αυτό που μετράει είναι η 
ικανότητα της αποστήθισης και όχι η 
δίκιά σου κρίση. Άλλες φορές θα χρει¬ 
αστεί να κάνεις εργασίες για να περά¬ 
σεις κάποιο μάθημα. Εργασίες που 
ίσως δεις αργότερα δημοσιευμένες σε 
κάποια εφημερίδα ή περιοδικό με το 
όνομα του καθηγητή να φιγουράρει 
πρώτο και καλύτερο και να παίρνει όλη 
την αξία της δίκιά σου έρευνας. Μιας 
έρευνας που για να παραχθεί απαιτεί 
την εργασία των φοιτητών σε εργαστή¬ 
ρια καθηγητών χωρίς μισθό αλλά με την 
ηθική ικανοποίηση της συμμετοχής. Να 
πρέπει να δουλεύεις άμισθος σε καθε¬ 
στώς πρακτικής άσκησης-μαθητείας 
για να αποκτήσεις προϋπηρεσία, σταλ¬ 
μένος συχνά από διάφορους «χωμέ¬ 
νους» καθηγητές που από την καλή 
τους την καρδιά σε προωθούν να εργα¬ 
στείς χωρίς ασφάλιση αλλά τις περισ¬ 
σότερες φορές χωρίς καν μισθό. Και αν 
όλα αυτά δεν είναι πλήρως αντιπροσω¬ 
πευτικά για τη δική μας σχολή όπου οι 
σπουδές είναι «χαλαρές», στην πλειονό- 

τητα τους οι σχολές του ελληνικού πανεπιστη¬ 
μίου είναι γεμάτες εργαστήρια, υποχρεωτικές πα¬ 
ρουσίες κο|ΐ ερψασίες-έρευνες πογ κάνουν την 
καθημερινότητα των φοιτητών να προσαρμόζε¬ 
ται απολύτως στο πανεπιστημιακό πρόγραμμα 
μαθημάτων. 



Το κυρίαρχο φοιτητικό Ιΐίθδίγΐβ απαιτεί να 
ενταχθείς ή να φλερτάρεις έστω με μια φοιτητική 
παράταξη. Σκληρή η ενηλικίωση αλλά ως ακα¬ 
δημαϊκός πολίτης οφείλεις να μάθεις να χειρο¬ 
κροτείς και να ψηφίζεις, να είσαι πρώτος στους 
αγώνες, πρώτος στα μαθήματα, πρώτος στα 
μπουζούκια και τη διασκέδαση. Η «πολιτικοποί¬ 
ηση» στο πανεπιστήμιο δε θέλει κόπο, θέλει 
τρόπο. Δεν πρόκειται για πραγματική πολιτική 
ζύμωση αλλά για κοινωνικές και δημόσιες σχέ¬ 
σεις στα πλαίσια που ορίζονται από την εκά- 
στοτε κομματική γραμμή. Από τις πρώτες μέρες 
των εγγραφών πολύχρωμα κομματικά φερέ¬ 
φωνα θα σπεύσουν να βοηθήσουν τους «ψαρω- 
μένους» νεοφώτιστους και να τους ξεναγήσουν 
στην καινούρια τους ζωή σύμφωνα με τις υπο¬ 
δείξεις των κομματικών τους γραφείων (απαραί¬ 
τητη προϋπόθεση η ανταλλαγή κινητών για να 
δρομολογηθεί αργότερα το «ψηστήρι»). Είτε με 
ποτάκια και μπουζούκια, είτε με οικολογία και 
αγώνες τελικά θα σου προσφέρουν το προφίλ 
του φοιτητή που είναι «μέσα στα πράγματα». 
Τόσο «μέσα», ώστε κάθε φορά καλείσαι να ψηφί¬ 
σεις στις εκλογές ή στις γενικές συνελεύσεις έτοι¬ 
μες προτάσεις και κλειστά πλαίσια ακόμα κι όταν 
πρόκειται για την πορεία ενός αγώνα που δίνε¬ 
ται συλλογικά και αφορά πολλούς περισσότε¬ 
ρους από αυτούς που αριθμούν ξεχωριστά οι 
παρατάξεις. 






Το πανεπιστήμιο όμως δεν ορίζεται απα¬ 
ραίτητα ως ο χωροχρόνος της εφήμερης γνώσης, 
της εφήμερης επαναστατικότητας ή των εφήμε¬ 
ρων σχέσεων. Είναι ένα κοινωνικό πεδίο που βρί¬ 
θει αντιθέσεων καθώς άτομα με διαφορετικές 
κοινωνικές, ταξικές ή ακόμα και ιδεολογικές κα¬ 
ταβολές συναντιούνται, επικοινωνούν και συγ¬ 
κρούονται αναπαράγοντας ό,τι ακριβώς ισχύει 
και στην ευρύτερη κοινωνία. Από την άλλη, μέσα 
στη ρευστότητα και την προσωρινότητα των φοι¬ 
τητικών χρόνων υπάρχουν στιγμές που τα άτομα 
επιλέγουν να ενωθούν μέσα από τις κοινές τους 
ανάγκες, ξεκινώντας από τη συλλογική αμφισβή¬ 
τηση μιας κοινωνίας που λειτουργεί στη βάση της 
καταπίεσης, του πειθαναγκασμού, της ιεραρχίας 
και της εκμετάλλευσης και τελικά, φτάνουν να 
σκαλίζουν το δρόμο των συλλογικών καθημερι¬ 
νών αντιστάσεων. 

Η φοιτητική ζωή όμως, δεν περιορίζεται στη δια¬ 
δρομή αμφιθέατρο-μπαράκι-καναπές- 

τηλεόραση αλλά αποτελεί ακόμα ένα κομμάτι της 
ζωής μας όπου συνευρισκόμαστε με άλλους αν¬ 
θρώπους και επιλέγουμε να μιλάμε και να κοινω¬ 
νικοποιούμε την καθημερινότητα που μας 
περιβάλλει κινούμενοι εχθρικά απέναντι στο 
Ηίύδίγΐε και τους θεσμούς που μας περικυκλώ¬ 
νουν. 

Επιλέγουμε η αυτοοργάνωση και οι οριζόντιες 
δομές να διέπουν τη συνέλευση που διαχειρίζεται 
το χώρο του στεκιού. Το στέκι είναι ένας κοινωνι¬ 
κός χώρος που λειτουργεί ανταγωνιστικά απέ¬ 
ναντι στο ίδιο το πανεπιστήμιο και τις δομές του. 
Και αυτό γιατί προωθεί την ισοτιμία στη λήψη των 
αποφάσεων μακριά από κομματικές λογικές και 
διλήμματα πλειοψηφίας/μειοψηφίας προτάσσον¬ 
τας τη συναίνεση και το σεβασμό της ατομικότη¬ 
τας. Γιατί εναντιώνεται απέναντι σε κάθε μορφή 
εξουσίας και διακρίσεων (ρατσιστικών, σεξιστι¬ 
κών και άλλων) προωθώντας τη διαμόρφωση της 
καθημερινότητας με βάση τις επιθυμίες μας και τα 
δικά μας μέσα αγώνα. Γιατί δρα αυτοοργανωμένα 
καθώς την αποκλειστική ευθύνη του χώρου του 
στεκιού την έχουν τα άτομα που τον διαχειρίζον¬ 
ται και οι αποφάσεις (και οι δράσεις που τις συ¬ 
νοδεύουν) παίρνονται από εμάς τους ίδιους μέσω 
της συνέλευσης. Μιας συνέλευσης που λαμβάνει 


χώρα σε εβδομαδιαία βάση, λειτουργεί με βάση τα 
προαναφερθέντα χαρακτηριστικά και είναι ανοι¬ 
κτή σε όποιον θέλει να συμμετάσχει σεβόμενος 
τους όρους αυτούς. Επιλέγουμε να δραστηριοποι¬ 
ούμαστε μακριά από κόμματα και παρατάξεις 
γιατί δεν αναγνωρίζουμε κανέναν ειδικό που θα 
μας υποδείξει τις ανάγκες και τα θέλω μας και στη 
συνέχεια θα τα περιχαρακώσει μέσα σε στενές μι- 
κροκομματικές διεκδικήσεις. Η πολιτική για εμάς 
αποτελεί μια διαδικασία που αφορά όλους και για 
αυτό θέλουμε να επεμβαίνουμε και να διαταράσ- 
σουμε οποιαδήποτε πολιτική διαδικασία τείνει να 
καταντήσει πεδίο ψηφοθηρίας και όχι πεδίο πολι¬ 
τικής ζύμωσης και ανταλλαγής προτάσεων πάνω 
σε θέματα που μας αφορούν. Και έτσι ερχόμαστε 
στο θέμα της γενικής συνέλευσης φοιτητών. 

Η Γενική Συνέλευση Φοιτητών είναι η 
διαδικασία μέσα από την οποία οι φοιτητές συζη¬ 
τούν και λαμβάνουν αποφάσεις για ζητήματα που 
αφορούν όχι μόνο την ακαδημαϊκό μικρόκοσμο 
αλλά και την κοινωνικό περίγυρο. Ωστόσο στις 
γ.σ. αναπαράγεται συχνά και η κυρίαρχη αντί¬ 
ληψη περί πολιτικής. Έτσι οι γ.σ. χωρίζονται στους 
εκπροσώπους των παρατάξεων με τις έτοιμες πο¬ 
λιτικές τους λύσεις και στο ακροατήριο που τις 
αποδέχεται και ψηφίζει όποια του ταιριάζει. Η γ.σ. 
μετατρέπεται συχνά σε πεδίο παραταξιακών αν¬ 
τιπαραθέσεων που δεν έχει να ζηλέψει τίποτα από 
τις «πολιτικές» κόντρες στα τηλεπαράθυρα. Απέ¬ 
ναντι σε αυτή τη συνθήκη προτάσσουμε τον αδια- 
μεσολάβητο χαρακτήρα της γ.σ. που 
διαμορφώνεται από τους συμμετέχοντες και τη 
μετατρέπει σε πεδίο γόνιμης πολιτικής αντιπαρά¬ 
θεσης και ζύμωσης. Σε μια διαδικασία όπου λόγο 
έχουν όλοι και όχι μόνο οι εκπρόσωποι των πα¬ 
ρατάξεων. Σε μια διαδικασία όπου ο καθένας εκ¬ 
θέτει τους προβληματισμούς του κι επικοινωνεί με 
τους υπόλοιπους συμφοιτητές του για θέματα 
ατομικά αλλά και κοινωνικά. Έτσι και εμείς επιλέ¬ 
γουμε να συμμετέχουμε σε αυτή τη διαδικασία 
διατηρώντας ατομικά τον αυτόνομο χαρακτήρα 
μας, χωρίς δηλαδή να καταθέτουμε έτοιμα πλαί¬ 
σια προς ψήφιση αλλά προσπαθώντας μέσα από 
τις προτάσεις, τις διαφωνίες και την κριτική μας 
να δημιουργήσουμε τις κατάλληλες συνθήκες για 
να τοποθετούμαστε όλοι οι παρευρισκόμενοι ώστε 
να προωθείται η οδός της συνδιαμόρφωσης των 
πολιτικών απόψεων που κατατίθενται. 

Ο χώρος του στεκιού δεν περιορίζεται 
μόνο στη διεξαγωγή πολιτικών διαδικρσιών 
αλλά έχείι και (άλλες χρήσεις. Μπορείς να παί¬ 
ξεις σκάκι, τάβλι, χαρτιά και επιτραπέζια, να 
ακούσεις μουσική, να διαβάσεις βιβλία από τη 
δανειστική βιβλιοθήκη ή έντυπα από διάφορες 
πολιτικές συλλογικότητες, να συζητάς με τις ώρες 
για θέματα που σε αφορούν ή ακόμα και να πιεις 
καφέ ή μπύρα χωρίς να πρέπει να πληρώσεις 
(απλά αφήνεις «κανά ψιλό» για την αγορά τους). 
Δημιουργείται επομένως ένας χώρος που λει¬ 
τουργεί χωρίς λογικές κέρδους και προσωπικής 
αποξένωσης και παράλληλα διεκδικεί το δι¬ 
καίωμα στην τεμπελιά και την ελευθερία μέσα 
στον χρόνο. Προτάσσει την αυτοδιαχείριση του 
χρόνου και του χώρου για τη δημιουργία συλλο¬ 
γικών αρνήσεων απέναντι στην ατομικότητα και 
τον εντατικό ρυθμό ζωής που μας περιτριγυρίζει. 

Στο χώρο του στεκιού γίνονται και προ¬ 
βολές ταινιών. Ταινιών που ξεφεύγουν από τα 
στενά και τυποποιημένα όρια των ΜοοΙΛνΐδίεΓδ. 
Επιλέγονται ταινίες που «έχουν κάτι να πουν» και 
που κυρίως μας ωθούν να κουβεντιάσουμε για τα 
γεγονότα που προβάλλουν και να πάρουμε θέση 
πάνω σε αυτά. Μακριά από τις ψυχρές κινημα¬ 
τογραφικές αίθουσες και την αποξένωση που 
προκαλούν, επιλέγουμε όχι μόνο να βλέπουμε 
ταινίες αλλά και να επικοινωνούμε με το διπλανό 
μας κρίνοντας στο τέλος το αποτέλεσμα του δη¬ 
μιουργού με βάση τις εμπειρίες μας. Η είσοδος 
είναι φυσικά ελεύθερη γιατί απεχθανόμαστε 
οποιαδήποτε εμπορευματική εξάρτηση μιας και 
ο θεατής δεν είναι ένα ακόμα δεκάευρω στην 
τσέπη του παραγωγού αλλά ο αποκλειστικός δέ¬ 
κτης των μηνυμάτων της ταινίας που δημιουργή- 
θηκε αντλώντας ιδέες από το κοινωνικό 
περιβάλλον. 

Στο χώρο του στεκιού λειτουργεί και δα¬ 
νειστική βιβλιοθήκη. Η λειτουργία της είναι ένα 
αυτομορφωτικό εγχείρημα, μια κίνηση για την 
αξιοποίηση της γνώσης, που βρίσκεται σε αντί¬ 
θετη φορά από αυτή που συναντούμε στη σχολή. 
Ανταγωνιστικά προς την κυρίαρχη λογική που 
θέλει τη γνώση να γίνεται ατομική λύση για προ¬ 
σωπική ανέλιξη και να διαχωρίζεται από την επι¬ 
θυμία. Αυτό το εγχείρημα σχετίζεται άμεσα και 
με το ζήτημα της αμφισβήτησης του καταναγκα- 
στικού χαρακτήρα της γνώσης αλλά και με τη 
συλλογικοποίηση των αναγνωσμάτων που μας 
σημάδεψαν. Υπό αυτό το πρίσμα, η έννοια του 
συλλογικού έχει να κάνει για μας κυρίως με την 


επιθυμία μας για αλληλεπίδραση μεταξύ · ων 
ατόμων, σπάσιμο στην πράξη της σύγχρονης χλ- 
λοτρίωσης των ανθρωπίνων σχέσεων, συλλ< >γι- 
κοποίηση της εμπειρίας και της καθημερινότητας, 
βασισμένης σε σχέσεις εμπιστοσύνης και έμπρα¬ 
κτης αμφισβήτησης της ιδιοκτησίας. Με άλλα 
λόγια, το βιβλίο ΜΟΤ γίνεται βιβλίο ΜΑΣ, το δα¬ 
νειζόμαστε οποιαδήποτε στιγμή χωρίς αντίτιμο, 
ΔΕΝ ΠΡΕΠΕΙ να το επιστρέφουμε, αλλά το επι¬ 
στρέφουμε γιατί συνειδητά ΕΠΙΛΕΓΟΥΜΕ και 
ΘΕΛΟΥΜΕ να το μοιραστούμε με τους άλλους. 
Συγχρόνως, επιθυμούμε να διατηρήσουμε τον 
ανοικτό και κοινωνικό χαρακτήρα του όλου εγ¬ 
χειρήματος. Δεν αποκλείεται κανείς από το να 
προσφέρει ή να δανειστεί βιβλία, ούτε απορρί¬ 
πτεται κάτι ως «ακατάλληλου» περιεχομένου. 








ΙΤ συνέλευση του στεκιού πραγματοποιείται 
κάθε Δευτέρα στις 15:00 στο 2ο όροφο της Κα- 
λαμιώτου. 


Συνέλευση ΣΤΕΚΙού ΕΜΜΕ 


